open-index/open-wikipedia-markdown huggingface dataset:
Trasninkas

**Trasninkas** () – kaimas Varėnos rajono savivaldybės vakarinėje dalyje, . Kaimas yra Dainavos girioje, kairiajame Merkio krante, rytuose į jį įteka Skroblus. Kaime auga dvi drevėtos pušys (*dravės*). Išlikusi tradicinė dzūkiška architektūra.

## Etimologija

Vietovardis kildinamas iš  („nendrė, švendras“), *трасценнік* („nendrynas“).

## Istorija
XIX a. pab. kaimas pateko į Trakų apskrities Merkinės valsčių, Rodukos apylinkę, buvo Merkinės dvaro valda.

1938 m. kovo 11 d. prie kaimo Lietuvos pasienio policininkas Justas Lukoševičius nušovė reikalavimui sustoti nepaklususį lenkų pasienio apsaugos karį Stanislavą Serafiną (*Stanisław Serafin*). Nors lenkų pajėgų regiono komendantas tą pačią dieną pranešė, jog S. Serafinas per klaidą kirto demarkacinę liniją, incidentas plačiai nuskambėjo Lenkijos spaudoje, kur buvo vadinamas Lietuvos provokacija, bei tapo protestų Lenkijoje priežastimi. Kelios dienos po incidento Lenkija paskelbė ultimatumą Lietuvai, kurio pirminėje versijoje buvo reikalaujama nuodugnaus incidento ištyrimo.

## Gyventojai

## Galerija

Trasninkas 65343, Lithuania - panoramio.jpg|Kaimo kryžius
Trasninkas, Lithuania, 13 Sept. 2008 - Flickr - PhillipC.jpg|Kaimo architektūra
Trasninkas, Lithuania, Sept. 2008 - 002 - Flickr - PhillipC.jpg|Riboženklis ir autobusų stotelė


## Šaltiniai
Noruliai

**Noruliai** – kaimas Varėnos rajono savivaldybės vakarinėje dalyje, 8 km į pietryčius nuo Merkinės, prie kelio . Įeina į Dzūkijos nacionalinį parką. Seniūnaitijos centras. Per kaimą teka Nemuno intakas Pašilingė. Norulius supa Dainavos giria. Atsišakoja keliai į Pašilingę, Maksimus, Roduką. Girininkija. Kaime stovi Norulių paminklas partizanams (1997 m.), yra vienas iš Čiurlionio kelio paminklų – „Kankliuojanti dzūkė“.

## Etimologija

Vietovardis kildinamas iš spėjamo asmenvardžio **Norulis* (plg. pavardės *Nõrus, Norỹs, Norùtis*), kuris būtų kokio nors asmenvardžio su šaknimi *nor-* trumpinys.

## Istorija
XIX a. pab. Noruliai pateko į Trakų apskrities Merkinės valsčių, Rodukos apylinkę, buvo Merkinės dvaro valda.

## Gyventojai

;Žymūs žmonės
* Kaime gimė Tomas Vaisieta (1933–2018), aktorius.

## Šaltiniai
Šukioniai (Kėdainiai)

**Šukioniai** – kaimas šiaurės rytinėje Kėdainių rajono savivaldybės dalyje, 3 km į pietryčius nuo Truskavos miestelio, prie kelio į Anciškį. Į pietus nuo kaimo plyti Laukagalio pelkė. Į pietryčius nuo Šukionių, pelkėtame miške yra kalvelės, kurios žymi kadaise buvusį Šukionių piliakalnį. Šalia kaimo auga medis su šventais paveikslėliais.

## Istorija
 
Šukioniai minimi nuo 1585 m. Tarybiniais metais priklausė Truskavos apylinkei.

## Gyventojai

## Šaltiniai
Mažučiai (Pakruojis)

**Mažučiai** – kaimas Pakruojo rajono savivaldybės šiaurėje, 3 km į šiaurę nuo Grikpėdžių. Kaimu prateka Viršytis.

## Gyventojai

### Žymūs žmonės
* Mažučiuose 1929 m. vasario 15 d. gimė agronomas, habilituotas biomedicinos mokslų daktaras Petras Bėčius.

## Šaltiniai
Grikpėdžiai

:: *Apie kaimą Panevėžio rajone žr. [[Grikpėdžiai (Panevėžys)]]*.

**Grikpėdžiai** – kaimas Pakruojo rajono savivaldybės šiaurėje, 10 km į pietvakarius nuo Žeimelio ir 8 km į šiaurės rytus nuo Pašvitinio. Kaimu prateka Viršytis. Grikpėdžių krašto seniūnaitijos centras.

## Istorija

Veikė B. Nainio pagrindinė mokykla.

## Gyventojai

## Šaltiniai
Žeimeliai (reikšmės)

**Žeimeliais** vadinami kaimai:

* Jonavos rajone;
* Kėdainių rajone;
* Molėtų rajone;

Anksčiau Žeimeliais vadintas miestelis Žeimelis.

Ežerai:
* Jonavos rajone;
Nautiltė

**Nautiltė** – viensėdis Šilutės rajono savivaldybėje, 6 km į pietryčius nuo Švėkšnos, prie kelio Švėkšna – Šyliai ir Ašvos upės. Ribojasi su Vilkų Kampo, Vilkėno III, Pūzraviečių, Daugšviečių, Žiogų kaimais.

Nautiltės viensėdyje buvo vandens malūnas (XVIII a. antra pusė – XX a. antra pusė) ir kurį laiką – lentpjūvė.

## Gyventojai

## Šaltiniai
Šulaičiai (Kėdainiai)

**Šulaičiai** – kaimas šiaurės vakarinėje Kėdainių rajono savivaldybės dalyje, 4 km į pietvakarius nuo Krakių miestelio, prie Paliūnio upės (Šušvės intakas). Pro kaimą eina keliukas Pajieslys–Plinkaigalis. Yra kaimo kapinaitės. Pokario metais apylinkėse veikė Vyčio apygardos, Žaliosios partizanų rinktinės partizanai.

## Gyventojai

## Šaltiniai
Mažučiai (reikšmės)

**Mažučiais** vadinami kaimai:

* Kelmės rajone;
* Kretingos rajone;
* Pakruojo rajone;
* Šiaulių rajone;
* Vilkaviškio rajone:
** Pilviškių seniūnijoje,
** Virbalio seniūnijoje.
Rozolitas

**Rozolitas** – silikatų klasės, granatų grupės mineralas, grosuliaro atmaina, kurio cheminė formulė yra .

Rozolitas yra šviesiai rožinės spalvos.
Tsavoritas

**Tsavoritas** – silikatų klasės, granatų grupės mineralas, grosuliaro atmaina.

Tsavoritas yra permatomas smaragdiškai žalias akmuo.

Pavadinimas kilęs iš Tsavo regiono Kenijoje, kur jis pirmąsyk rastas.
Tvaskučiai (Šilutė)

**Tvaskučiai** – kaimas Šilutės rajono savivaldybėje, 5,5 km į pietus nuo Švėkšnos, prie kelio Švėkšna – Žemaičių Naumiestis; teka Ašvos upelis. Ribojasi su Paulaičių, Šilų, Surinkiškių, Stankiškių ir Šiaulių kaimais.

## Istorija

Tvaskučių kaimas minimas 1644 m. Švėkšnos dvaro inventoriuje. Gyveno 3 šeimos. 1695 m. – 5 šeimos. Nuo 1820 m. Tvaskučių kaimas priklausė Vilkėno dvarui. 1880–1882 m. atribojant dvaro žemę, Tvaskučių kaimo gyventojai trukdė matininkui tuos darbus vykdyti.

Tvaskučiuose yra buvę carinės Rusijos pasieniečių kareivinės (iki I pasaulinio karo), apylinkės centras (1950–1959 m.), pradinė mokykla (1919–2004 m.), felčerių–akušerių punktas (1963–1965 m.).

1923 m. Tvaskučių kaime buvo 18 ūkių, 97 gyventojai, 1997 m. – 18 ūkių, 21 gyventojas.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

### Žymūs žmonės
* Aldona Baliulienė (1937–2017), vertėja, redaktorė.

## Šaltiniai
Pavainikės

**Pavainikės** – kaimas Varėnos rajono savivaldybės rytinėje dalyje, 8 km į pietryčius Varėnos, 2 km į šiaurės vakarus nuo Vydenių, prie Dainavos girios ir Duobupio ištakų.

## Etimologija
Pavadinimas greičiausiai kilęs ne nuo žodžio *pavainìkis* („ne santuokoje gimęs vaikas“ – tą rodo ir kirtis), o priešdėlio *pa-* vedinys iš kažkokio žodžio su šaknimi *vain-*. Tai galėtų būti koks asmenvardis iš šios šaknies (*Vainà, Vaĩnius, Vainilà, Vainiláitis, Vainónis* ir pan.).

## Gyventojai

Pagal lenkų valdžios 1921 m. atliktą surašymą kaime gyveno 65 žmonės, iš kurių visi užsirašė lietuviais.

## Šaltiniai
Getitas

**Getitas** – oksidų klasės mineralas. Cheminė formulė FeO(OH).

Kietumas pagal Moso skalę – 5,0 iki 5,5.

Getito blizgesys nuo deimantinio, metalinio iki matinio. Spalva – geltona, geltonai ruda, ruda.

Randamas JAV, Didžiojoje Britanijoje, Vokietijoje, Čekijoje, Slovakijoje, Maroke, Kanadoje, Rusijoje, Lenkijoje.
Playing the Angel

**Playing The Angel** – vienuoliktasis, naujausias britų grupės Depeche Mode studijinis albumas, išleistas 2005 metais.

## Apie albumą
Albumas pasirodė 2005 Spalio 17 d. Albume 12 dainų. Pirmasis singlas, pristatęs albumą – *Precious*. Po *Precious* grupė išleido dar tris singlus – *A Pain That I'm Used To*, *Suffer Well*, *John The Revelator / Lilian*.

## Dainos

### Albumo dainos
# „A Pain That I'm Used To“ – 4:11
# „John The Revelator“ – 3:42
# „Suffer Well“ – 3:49
# „The Sinner In Me“ – 4:56
# „Precious“ – 4:10
# „Macro“ – 4:03
# „I Want It All“ – 6:09
# „Nothing's Impossible“ – 4:21
# „Introspectre“ – 1:42
# „Damaged People“ – 3:29
# „Lilian“ – 4:49
# „The Darkest Star“ – 6:55

### Singlai
# „Precious“
# „A Pain That I'm Used To“
# „Suffer Well“
# „John The Revelator/Lilian“

## Kita informacija
* *Playing The Angel* – pirmasis Depeche Mode albumas, išleistas dar ir DVD formatu. Be įprastų albumo dainų, jame yra dainos *Precious* vaizdo klipas, dokumentinis filmas *Making The Angel* apie albumo kūrimo procesą, *Clean (Bare)* dainos vaizdo klipas, nufilmuotas įrašinėjant albumą, ir nuotraukų galerija.
* Albumo pavadinimas *Playing The Angel* paimtas iš dainos *The Darkest Star*.
* Tai – pirmas albumas, kuriame žodžius bei muziką dainoms kuria ne tik Martin'as Lee Gore'as. Tiesa, grupės gyvavimo pradžioje šią rolę vaidino ir Vince'as Clarke'as. Taip pat prie kūrimo yra prisidėjęs ir Alan'as Wilder'is, pasitraukęs iš grupės po Songs Of Faith And Devotion išleidimo.
* Kuriant *Playing The Angel* prie Martin'o Lee Gore'o prisidėjo ir pagrindinis grupės dainininkas Dave'as Gahan'as, prieš kelerius metus įrašęs savo solo albumą Paper Monsters. Dave'ui *Suffer Well*, *I Want It All* ir *Nothing's Impossible* padėjo kurti Christian 'as Eigner'is ir Andrew Phillpott'as. Visoms kitoms dainoms žodžius bei muziką sukūrė Martin'as.
* Išleidę albumą Depeche Mode tradiciškai pradėjo koncertinį turą. *Touring The Angel* prasidėjo 2005 m. pabaigoje, o 2006 m. vasarą britai baigė turą surengę virš šimto koncertų. Kovo 18-ąją Depeche Mode apsilankė ir Vilniuje – tai buvo antrasis jų koncertas Lietuvoje.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
Hesonitas

**Hesonitas** (**esonitas**, **cinamono akmuo**) – silikatų klasės, granatų grupės mineralas, grosuliaro atmaina. Cheminė formulė Ca3Al2(SiO4)3.

Kietumas pagal Mose skalę 6,5–7,5.

Permatomas hesonitas būna geltonos, oranžinės, rudai oranžinės spalvos. Šį akmenį žinojo jau senovės graikai.

Hesonitas randamas Šri Lankoje, Kanadoje, JAV Kalifornijoje, Meksikoje, Brazilijoje, Madagaskare, Vokietijoje, Čekijoje.
Šio dinastija

**Šio dinastija**, arba **Šio klanas** (, ) – karalių dinastija (tiksliau dvi viena po kitos sekusios dinastijos), valdžiusi Čiūdzaną, vėliau Riūkiū karalystę nuo 1407 m. iki prijungimo prie Japonijos 1879 m. gegužės 1 d. Su šiomis dinastijomos siejamas didžiausias Riūkiū karalystės suklestėjimas.

Pirmosios dinastijos įkūrėjas – Okinavos salos Čiūdzano valstybės karalius Šio Hašis (), kuris suvienijo salą ir išplėtė valdžią po visą salyną. Iš Kinijos jis gavo karaliaus titulą ir šeimos vardą 尚 *Šio*.

Antroji Šio dinastija prasidėjo mirus Šio Toku (尚徳 *Shō Toku*), kuris neturėjo vyriškos lyties įpėdinių. Tuomet rūmininkas *Kanamaru Učima* pasiskebė neteisėtu valdovo sūnumi, ir, gavęs Kinijos sutikimą, sėdo į sostą, perėmė Šio pavardę ir pasivadino Šio Enu.

## Valdovų sąrašas

Valdovų vardai pateikiami *[[kandži]]* su fonetine japonų ir okinavų kalbų transkripcija. Vėlesniųjų valdovų vardai pateikiami ir kiniška pinyin transkripcija.

**Pirmoji Šio dinastija (第一尚氏):**
# 1407 – 1421 Šio Šišio (尚思紹 *Shō Shishō, Shō Shisō*), Čiūzano karalius;
# 1422 – 1429 Šio Hašis (尚巴志 *Shō Hashi, Shō Hashii*), Čūzano karalius, 1429–1439 Riūkiū karalius;
# 1440 – 1442 Šio Čiū (尚忠 *Shō Chū, Shō Chū*);
# 1443 – 1449 Šio Šitacu 尚思達 *Shō Shitatsu, Shō Shitaa*);
# 1450 – 1453 Šio Kinpuku 尚金福 *Shō Kinpuku, Shō Chinfuku*);
# 1454 – 1460 Šio Taikiū 尚泰久 *Shō Taikyū, Shō Teechū*);
# 1461 – 1469 Šio Toku 尚徳 *Shō Toku, Shō Tuku*).
**Antroji Šio dinastija (第二尚氏):**
# 1470 – 1476 Šio Enas (尚圓 *Shō En, Shō In*), dar žinomas kaip Kanamaru Učima (金丸内間);
# 1477 Šio Senji (尚宣威 *Shō Sen’i, Shō Shini*);
# 1477 – 1526 Šio Šinas (尚真 *Shō Shin, Shō Shin*);
# 1527 – 1555 Šio Sei (尚清 *Shō Sei, Shō Shii*);
# 1556 – 1572 Šio Genas (尚元 *Shō Gen, Shō Gwan*);
# 1573 – 1586 Šio Ei (尚永 *Shō Ei, Shō Ii*);
# 1587 – 1620 Šio Nei (尚寧 *Shō Nei, Shō Nii*);
# 1621 – 1640 Šio Ho (尚豊 *Shō Hō, Shō Fū*);
# 1641 – 1647 Šio Kenas (尚賢 *Shō Ken, Shō Chin*);
# 1648 – 1668 Šio Šicu (尚質 *Shō Shitsu, Shō Shichi*);
# 1666 – 1673 Regentas Šio Šiokenas (尚象賢 *Shō Shōken*), pirmasis Riūkiū istorikas;
# 1669 – 1709 Šio Tei (尚貞 *Shō Tei, Shō Tii, Shang Jing*, g. 1645 – m. 1709);
# 1710 – 1712 Šio Eki (尚益 *Shō Eki, Shō Ichi, Shang Ben*, g. 1678 – m. 1712);
# 1713 – 1751 Šio Kei (尚敬 *Shō Kei, Shō Chii, Shang Jing*, g. 1700 – m. 1751);
# 1751 – 1752 Regentas Sai Onas 蔡温 (*Sai On*, g. 1682 – m. 1761);
# 1752 – 1795 Šio Boku (尚穆 *Shō Boku, Shō Buku, Shang Mu*, g. 1739 – m. 1795);
# 1796 – 1802 Šio Onas (尚温 *Shō On, Shō Un, Shang Wen*, g. 1784 – m. 1802);
# 1803 Šio Sei (尚成 *Shō Sei, Shō Shii, Shang Cheng*, g. 1783 – m. 1804);
# 1804 – 1828 Šio Ko (尚灝 *Shō Kō, Shō Kō, Shang Hao*, g. 1787 – m. 1839);
# 1829 – 1847 Šio Iku (尚育 *Shō Iku, Shō Iku, Shang Yu*, g. 1813 – m. 1847);
# 1848 – 1879 Šio Tai (尚泰 *Shō Tai, Shō Tee, Shang Tai*, g. 1843 – m. 1901).
## Išnašos
Saliamonas

**Karalius Saliamonas** (hebr. *שְׁלֹמֹה* „taika“ *Solomon*, *Šolomon*, *Šlomo*, m.) – trečiasis suvienytosios Izraelio karalystės karalius (~971–931 m. pr. m. e.), valdęs Izraelį po tėvo Dovydo.

Karaliaus Saliamono dėka buvo pastatyta milžiniška Jeruzalės šventykla. Saliamonui priskiriama Patarlių knyga, Giesmių giesmė, kiti kūriniai. Tačiau Senajame Testamente aprašytos legendos nėra patvirtintos ir Saliamono istoriškumas nėra įrodytas.

Saliamonas Biblijoje aprašomas kaip pats turtingiausias ir išmintingiausias karalius, gyvenęs žemėje, kuris tik senatvėje, nepaklausęs Dievo, tapo Izraelio karalystės susiskaldymo priežastimi. Siekdamas savo tikslų, jis nesibjaurėjo nei niekšybėmis, nei žmogžudystėmis: Saliamonas įsakė nužudyti savo brolį Adoniją, bičiulį karo vadą Joabą, ištrėmė kunigą Abiatarą ir t. t.

Saliamonas nebuvo aukštų moralinių pažiūrų ir į šeimą bei santuoką: *„Karalius Saliamonas mylėjo daugelį svetimšalių moterų, taip pat [[faraonas|faraono]] [[duktė|dukterį]], ir moabites, ir amonites, ir idumietes, ir sidonietes, ir hetietes iš tų tautų, apie kurias viešpats yra pasakęs Iaraelio sūnums: Neįeikite pas jas, nei jos teneįžengia pas jus, kadangi jos tikriausiai palenks jūsų širdis prie savo dievų garbinimo. Prie jų tad prisirišo Saliamonas karščiausia meile, ir turėjo jis septynis šimtus žmonų, lyg karalienių, ir tris šimtus sugulovių“ (3 [[Karalių knygos|Karalių knyga]])*

## Nuorodos
* Saliamonas
Exciter

**Exciter** – dešimtasis britų grupės Depeche Mode studijinis albumas, išleistas 2001 metais.

## Apie albumą
Albumas pasirodė gegužės 14 d. Albume 13 dainų. Pirmasis singlas, pristatęs albumą – *Dream On*. Po *Dream On* grupė išleido dar tris singlus – *I Feel Loved*, *Freelove* ir *Goodnight Lovers*.

Visoms dainoms žodžius bei muziką sukūrė Martin'as Lee Gore'as.

## Dainos

### Albumo dainos
# „Dream On“ – 4:19
# „Shine“ – 5:32
# „The Sweetest Condition“ – 3:42
# „When The Body Speaks“ – 6:01
# „The Dead Of Night“ – 4:50
# „Lovetheme“ – 2:02
# „Freelove“ – 6:10
# „Comatose“ – 3:24
# „I Feel Loved“ – 4:20
# „Breathe“ – 5:17
# „Easy Tiger“ – 2:05
# „I Am You“ – 5:10
# „Goodnight Lovers“ – 3:48

### Singlai
# „Dream On“
# „I Feel Loved“
# „Freelove“
# „Goodnight Lovers“

## Kita informacija
* Po albumo išleidimo surengto koncertinio turo metu Depeche Mode pirmąkart apsilankė ir Lietuvoje – rugpjūčio 31 d. Vilniaus Vingio parke buvo surengtas koncertas po atviru dangumi.
* *Exciter* dalis grupės fanų laiko vienu silpniausių albumų, tačiau kita dalis gerbėjų, bei muzikos kritikai šį darbą vertina labai palankiai.
* Mark'as Bell'as, prodiusavęs albumą, anksčiau dirbo su islandų atlikėja Bjork.
* Daina *I Feel Loved* yra bene labiausiai remix'uojama Depeche Mode daina.
* Tos pačios dainos *Danny Tenaglia's Labour Of Love* remix'e panaudoti *Shout!* ir *My Secret Garden* dainų motyvai.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
Varniškiai (Šilutė)

**Varniškiai** – kaimas Šilutės rajono savivaldybėje, 4,5 km į pietvakarius nuo Švėkšnos, rytiniame pakraštyje teka Ašva, šiauriniame – Vilnutis (Ašvos deš. intakas). Ribojasi su Inkaklių, Kalkiškės, Nikėlų, Paulaičių kaimais. Varniškių kaime yra senosios kaimo kapinės.

## Istorija

Varniškių kaimas minimas 1695 m. Švėkšnos dvaro inventoriuje (buvo 8 šeimos). Nuo 1820 m. Varniškiai priklausė Vilkėno dvarui. 1880–1882 m., vykdant dvaro žemių atribojimą, Varniškių kaimo gyventojai trukdė matininkui tuos darbus vykdyti.

Sovietmečiu (1978–1989 m.) didesnė Varniškių kaimo dalis susiliejo su besiplečiančia Inkaklių gyvenviete.

## Gyventojai

1923 m. Varniškių kaime buvo 5 ūkiai, 30 gyventojų, 1997 m. – 5 ūkiai, 11 gyventojų.

### Žymūs žmonės

Varniškių kaime gimė:
* Petras Girčius (g. 1923 m. liepos 16 d), kunigas, po karo dirbo Vokietijoje įvairiose katalikiškose parapijose, atkūrus Lietuvos Nepriklausomybę, grįžo į Lietuvą.
* Tadas Lomsargis (1873 m. kovo 1 d. – 1947 m. spalio 3 d. Varniškiuose), knygnešys.
* Tadas Lomsargis (1905 rugpjūčio 27 d. – 1942 rugsėjo 26 d. Kaune IX forte) – meninės knygrišystės profesionalas.

## Šaltiniai
Vidža lentelė

**Vidža (Ouija) lentelė** – pranašavimui ir spiritizmui naudojama schema. Paprastai joje yra abėcėlės raidės ir žodžiai „taip“, „ne“, „viso gero“, „galbūt“. Naudotojai užduoda lentelei klausimą, ir įvairiais būdais manipuliuodami adata iš atskirų raidžių sudėlioja atsakymą. Spiritistai tiki, kad atsakymus jiems diktuoja dvasios, mirusių žmonių sielos, kitų planetų gyventojai ar koks nors aukštesnysis kosminis protas.

Iš mokslinio atžvilgio Vidža lentelės veikimo principas yra ideomotorinio efekto padarinys, kai individo raumenys juda nepriklausomai nuo jo sąmonės. Šis reiškinys pirmą kartą paminėtas anglų psichologo ir fiziologo Viljamo Bendžamino Karpenterio po jo atlikto mokslinio tyrimo 1855 metais.

## Nuorodos
* www.randi.org
* Straipsnis apie veikimą (ang.) 
* The Skeptic’s Dictionary: Ouija board (ang.)
Kalnų krištolas

**Kalnų krištolas** – oksidų klasės mineralas, bespalvė kvarco atmaina.

Kietumas pagal Moso skalę 7.

Kalnų krištolas bespalvis, absoliučiai skaidrus mineralas.

Randamas Brazilijoje, Lenkijoje, Prancūzijoje, Mianmare, JAV.
Vidas Mikalauskas

**Vidas Mikalauskas** (g. 1955 m. rugpjūčio 10 d. Krokialaukyje, Alytaus rajonas) – pedagogas, Lietuvos ir Varėnos rajono savivaldybės politinis bei visuomenės veikėjas.

## Biografija
1973 m. baigė Simno vidurinę mokyklą, 1978 m. – Vilniaus pedagoginį institutą, geografijos ir kūno kultūros mokytojas.

1978–1979 m. Maišiagalos vidurinės mokyklos geografijos mokytojas, 1979–1983 m. Marcinkonių vidurinės mokyklos kūno kultūros mokytojas. 1983–1986 m. ir 1996–1997 m. Varėnos sporto mokyklos rankinio treneris. 1986–1987 m. sporto draugijos „Nemunas“ pirmininkas. 1987–1996 m. Varėnos rajono kūno kultūros ir sporto komiteto pirmininkas, Sporto sektoriaus vedėjas.

1995–2015 m. ir nuo 2018 m. Varėnos rajono savivaldybės tarybos narys. 1997–2011 m. ir 2013–2015 m. Varėnos rajono savivaldybės meras. 2011–2013 m. Varėnos rajono savivaldybės mero pavaduotojas. 2015–2016 m. Lietuvos Respublikos Seimo narys.

1995–2005 m. Lietuvos centro sąjungos, 2005–2011 m. Lietuvos centro partijos narys, Varėnos skyriaus pirmininkas. 2011–2018 m. Lietuvos socialdemokratų partijos narys.

1996–2009 m. Lietuvos rankinio federacijos viceprezidentas. 2000–2007 m. Lietuvos savivaldybių asociacijos viceprezidentas.

## Šeima
Žmona Irena. Vaikai: Jurgita, Tautvydas.

## Šaltiniai

|-
Morionas

**Morionas** (*juodasis kristalas*) – oksidų klasės mineralas SiO, kvarco atmaina.

Spalva nuo juodos arba tamsiai rudos. Dažniausiai neskaidrus. Kitos fizinės savybės kaip kvarco. Moriono kristalai hidroterminės kilmės, randami kvarco gyslų tuštumose, jis naudojamas juvelyrikoje.

Randamas Brazilijoje, Čekijoje, JAV (Kalifornijoje), Lenkijoje, Madagaskare, Rusijoje (Urale), Šveicarijoje, Ukrainoje.

## Šaltiniai
Kūjarykliai

**Kūjarykliai** (*Sphyrnidae*) – ryklių šeima, priklausanti katryklių (*Carcharhiniformes*) būriui.

Šeimoje yra 2 gentys ir 9 rūšys. Stambiausia rūšis – gigantiškieji kūjagalviai rykliai, kurie išauga iki 4,5 metro, o sveria iki 600 kg.

## Gentys ir rūšys
* Didžiagalviai kūjarykliai (*Eusphyra*):
** Didžiagalvis kūjaryklis (*Eusphyra blochii*)
* Paprastieji kūjarykliai (*Sphyrna*):
** Bronzinis kūjaryklis (*Sphyrna lewini*)
** Didysis kūjaryklis (*Sphyrna mokarran*)
** Paprastasis kūjaryklis (*Sphyrna zygaena*)
** Baltapelekis kūjaryklis (*Sphyrna couardi*)
** Apvaliagalvis kūjagalvis (*Sphyrna corona*)
** Karibinis kūjaryklis (*Sphyrna media*)
** Mažasis kūjaryklis (*Sphyrna tiburo*)
** Mažaakis kūjaryklis (*Sphyrna tudes*)

## Šaltiniai

## Nuorodos
* Family Sphyrnidae – Hammerhead, bonnethead, or scoophead sharks
* Kūjaryklių (''Sphyrnidae'') iliustracijos ir rūšių sąrašas
Milžinų kelias

**Milžinų kelias** (, ) – Šiaurės Airijos pajūryje, Antrimo grafystėje susidariusi didžiausia lavos plynaukštė Europoje.

Šis geologinis darinys atsirado maždaug prieš 60 mln. metų. Šiaurės Amerikos ir Eurazijos žemynai, iki tol susijungę, pradėjo skirtis. Tarp jų atsivėrė Atlanto vandenynas ir pamažu plėtėsi nuo vulkaninio rifto, einančio išilgai vidurio kalnagūbrio. Airija, su daugybe veikiančių ugnikalnių, kaip tik yra ties šiuo riftu. Prasidėjus žemynų judėjimui, šiame antsprūdyje susidarė Airijos ir Škotijos lavos plotai. Lavoje buvo pastovus bazalto kiekis. Kietėdama ji traukėsi, o traukimosi jėgos buvo taip lygiai pasiskirsčiusios, kad lava suskilinėjo geometriškai tiksliai.

Bazaltiniai Milžinų Kelio stulpai vidutiniškai yra 460 mm pločio ir 1–2 m aukščio. Plačiausia tako vieta – 180 m, jis 150 m nusidriekęs į jūrą. Suskaičiuota apie 40 000 stulpų.

Erozinis ledynų poveikis ledynmečiu ir Atlanto bangų mūša per tūkstantmečius sukūrė Milžinų Kelią tokį, koks jis yra šiandien. Kiekvienas bazaltinis stulpas sudarytas iš daugybės apie 360 mm ilgio susijungusių segmentų. Kartais segmentus bangos atplėšia per tarp jų esantį sprūdį, todėl Milžinų Kelias laiptuotas.

1986 m. Milžinų Kelias įrašytas į UNESCO Pasaulio paveldo sąrašą.

## Nuorodos
* Milžinų kelias
Kazimieras Velžys

**Kazimieras Velžys** (g. 1938 m. gegužės 5 d.) – Lietuvos ir Varėnos rajono politinis bei visuomenės veikėjas.

## Biografija

1951 m. su tėvais ištremtas į RTFSR Tomsko sritį. Ten baigė 8 klases. 1956 m. grįžo į Lietuvą, 1980 m. šeima reabilituota. 1959 m. baigė Pasvalio vidurinę mokyklą ir pašauktas į sovietinę armiją. Po tarnybos studijavo Lietuvos žemės ūkio akademijos Hidromelioracijos fakultete. 1967 m. baigė akademiją, įgydamas inžinieriaus hidrotechniko specialybę.

Gavo paskyrimą į Varėnos rajoną, Varėnos Melioracijos statybos valdybą. Dirbo darbų vykdytoju, vyr. dispečeriu, viršininko pavaduotoju. 1979–1995 m. valdybos vyriausiasis inžinierius. 1997–2004 m. Alytaus apskrities viršininko administracijos Varėnos rajono melioracijos skyriaus vedėjas. Pensininkas.

1995–2000 m. Varėnos rajono savivaldybės tarybos narys, 1995–1997 m. Varėnos rajono savivaldybės meras.

1981–1989 m. TSKP narys. Nuo 1993 m. gegužės mėn. Tėvynės sąjungos (Lietuvos konservatorių) narys, Varėnos rajono skyriaus pirmininkas.

Čiurlionio draugijos Senosios Varėnos skyriaus narys.

|-
Songs of Faith and Devotion

**Songs Of Faith And Devotion** – aštuntasis britų grupės Depeche Mode studijinis albumas, išleistas 1993 metais. Šio albumo viršelis – vienintelis, kuriame pavaizduoti grupės nariai. Taip pat *Songs Of Faith And Devotion* yra paskutinysis *Depeche Mode* albumas, įrašytas keturių grupės narių. Alan'as Wilder'is grupę paliko po albumo išleidimo ir jam skirtų koncertinių gastrolių pabaigos.

## Apie albumą

Albumas pasirodė 1993 Kovo 22 d. Albume 10 dainų. Visoms dainoms žodžius bei muziką sukūrė Martin'as Lee Gore'as. Pirmasis singlas, pristatęs albumą – *"I Feel You"*. Po *"I Feel You"* grupė išleido dar tris singlus – *"Walking In My Shoes"*, *"Condemnation"* ir *"In Your Room"*. Dainai *"In Your Room"* vaizdo klipą kūręs olandas Anton'as Corbijn'as klipe panaudojo ankstesnių grupės vaizdo klipų motyvus (*"Strangelove"*, *"Personal Jesus"*, *"Halo"*, *"Enjoy The Silence"*, *"I Feel You"* ir *"Walking In My Shoes"*), nes manė, jog dėl grupės problemų ši gali iširti ir tai bus paskutinysis vaizdo klipas.

Albume tarp *"Get Right With Me"* ir *"Rush"* dainų yra trumpas instrumentinis kūrinys, kuriame panaudotas *"I Feel You Motyvas"*. Dažniausiai šis kūrinys vadinamas *„Interlude #4“* vardu; jį dažnai galima išgirsti ir koncertų metu – dainos *"I Feel You"* pradžioje.

Koncertinis turas *Devotional*, nepaisant grupę kamavusių bėdų ir tarpusavio nesutarimų, buvo pratęstas ir viso užtruko maždaug pusantrų metų. Kitamet buvo išleista ir „Live“ albumo versija – tos pačios albumo dainos, įrašytos koncertinio turo metu.

## Dainos

### Albumo dainos
# „I Feel You“ – 4:35
# „Walking in My Shoes“ – 5:35
# „Condemnation“ – 3:20
# „Mercy in You“ – 4:17
# „Judas“ – 5:14
# „In Your Room“ – 6:26
# „Get Right with Me“ – 3:32
# „Rush“ – 4:37
# „One Caress“ – 3:30
# „Higher Love“ – 5:56

### Singlai
# „I Feel You“
# „Walking In My Shoes“
# „Condemnation“
# „In Your Room“

## Nuorodos
* Depeche Mode dot com
* Albumo informacija 
* Depeche Mode LT
* Depeche Mode diskografija
Dūminis kvarcas

**Dūminis kvarcas** – oksidų klasės mineralas, kvarco atmaina. Cheminė formulė SiO2.

Kietumas pagal Moso skalę – 7.

Dūminis kvarcas rudos spalvos.
Music for the Masses

**Music For The Masses** – šeštasis britų grupės Depeche Mode studijinis albumas, išleistas 1987 metais.

## Apie albumą
Albumas pasirodė 1987 Rugsėjo 28 d. Albume 14 dainų, tiesa, dvi iš jų – remix'ai. Pirmasis singlas, pristatęs albumą – *Strangelove*. Po *Strangelove* grupė išleido dar tris singlus – *Never Let Me Down Again*, *Behind The Wheel* ir *Little 15*.

Visoms dainoms žodžius bei muziką sukūrė Martin'as Lee Gore'as.

## Dainos

### Albumo dainos
# „Never Let Me Down Again“ – 4:47
# „The Things You Said“ – 4:02
# „Strangelove“ – 4:56
# „Sacred“ – 4:47
# „Little 15“ – 4:18
# „Behind the Wheel“ – 5:18
# „I Want You Now“ – 3:44
# „To Have and to Hold“ – 2:51
# „Nothing“ – 4:18
# „Pimpf“ – 5:25
# „Agent Orange“ – 5:05
# „Never Let Me Down Again (Aggro Mix)“ – 4:55
# „To Have and to Hold (Spanish Taster)“ – 2:34
# „Pleasure, Little Treasure“ – 5:36

### Singlai
# „Strangelove“
# „Never Let Me Down Again“
# „Behind The Wheel“
# „Little 15“(Tik Prancūzijoje)

## Kita informacija
* *Music For The Masses* turo metu buvo nufilmuotas koncertinis filmas „101“. Los Andželo Pasadena Rose Bowl stadione susirinkusi maždaug 80000 fanų minia sudarė neišdildomą atmosferą ir tai – bene garsiausias grupės koncertas.
* Dainos *Little 15*, *I Want You Now* ir *To Have And To Hold* nė karto nebuvo sugrotos albumo koncertinio turo metu. Tiesa, vėlesniuose turuose jos buvo sugrotos.
* Tarp *Pimpf* ir *Agent Orange* dainų yra po trumpas instrumentinis kūrinys. Tai – pirmasis iš *Interlude* vardais pavadintų instrumentinių kūrinių. Šis vadinasi *Interlude #1 – Mission Impossible*.
* Buvo išleistas ir dvigubas albumas – *Black Celebration* ir *Music For The Masses*. Tiesa, šis egzempliorius gana retas, taip pat jis buvo išleistas tik muzikinės kasetės formatu.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
Black Celebration

**Black Celebration** – penktasis britų grupės Depeche Mode studijinis albumas, išleistas 1986 metais.

## Apie albumą
Albumas pasirodė Kovo 17 d. Albume 14 dainų. Pirmasis singlas, pristatęs albumą – *Stripped / But Not Tonight*. Po *Stripped / But Not Tonight* grupė išleido dar du singlus – *A Question Of Lust* ir *A Question Of Time*.

Visoms dainoms žodžius bei muziką sukūrė Martin'as Lee Gore'as, išskyrus *Black Day*, kurią sukūrė Gore'as, Wilder'is ir Miller'is.

## Dainos

### Albumo dainos
# „Black Celebration“ – 4:55
# „Fly On The Windscreen (Final)“ – 5:18
# „A Question Of Lust“ – 4:20
# „Sometimes“ – 1:53
# „It Doesn't Matter Two“ – 2:50
# „A Question Of Time“ – 4:10
# „Stripped“ – 4:16
# „Here Is The House“ – 4:15
# „World Full Of Nothing“ – 2:50
# „Dressed In Black“ – 2:32
# „New Dress“ – 3:42
# „Breathing In Fumes“ – 6:07
# „But Not Tonight“ – 5:13
# „Black Day“ – 2:36

### Singlai
# „Stripped / But Not Tonight“
# „A Question Of Lust“
# „A Question Of Time“

## Kita informacija
* *Black Celebration* yra vienintėliai grupės albumas ir daina, turintys tą patį pavadinimą.
* Martin'as šiame albume atlieka daugiausiai kūrinių – net 4-is: *A Question Of Lust*, * Sometimes*, *It Doesn't Matter Two* ir *World Full Of Nothing*.
* Tai – vienintėlis albumas, kurio nei viena daina nėra įtraukta į The Best Of, Vol. 1 dainų sąrašą.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
Violator

**„Violator“** – septintasis britų grupės „Depeche Mode“ studijinis albumas, išleistas 1990 m. kovo 19 d.

## Apie albumą

„Violator“ buvo pirmasis „Depeche Mode“ albumas, kuris pasiekė JAV Billboard 200 pagrindinį dešimtuką. JAV, Kanadoje, Prancūzijoje, Šveicarijoje bei Vokietijoje tapo platininiu ir šiuo metu turi 8 platininio albumo sertifikatus.

„Enjoy the Silence“ grupei atnešė pirmą ir kol kas vienintelį Brit Awards apdovanojimą – daina buvo pripažinta geriausiu 1991 m. singlu.

Pirmasis albumo singlas „Personal Jesus“ stipriai prisidėjo prie albumo išpopuliarėjimo. Netgi buvo reklamuojamas telefono numeris, kuriuo paskambinus skambinantysis išgirsdavo dainos ištrauką. Singlas iki šiol yra visų laikų perkamiausias Warner Bros įrašų kompanijos vinilas.

Žurnalas „Rolling Stone“ albumą išrinko į 500 visų laikų geriausių albumų sąrašą – čia jis užima 342-ą vietą.

Nuo 1990 m. gegužės 28 d. iki 1990 m. lapkričio 27 d. buvo rengiamas „World Violation Tour“ albumo pristatymo turas. Iš viso buvo surengti 88 pasirodymai – 43 Šiaurės Amerikoje, 38 Europoje, 6 Azijoje ir 1 Australijoje.

## Dainų sąrašas

Visų dainų žodžių autorius - Martin Lee Gore.

Tarp dainų „Enjoy the Silence“, „Policy of Truth“, „Blue Dress“ bei „Clean“ yra po trumpą instrumentinį kūrinį. Pirmasis vadinasi „Interlude #2 – Crucified“, antrasis – „Interlude #3“.

### Originalus leidimas

### Limituoto tiražo specialus leidimas Japonijoje (ALCB-33)

Japonijoje buvo išleistas specialus albumo tiražas su kolekciniais priedais ir antruoju disku. Antrajame diske galima rasti 8 papildomas dainas, iš kurių didžiąją dalį sudaro skirtingos „Enjoy the Silence“ versijos.

## Personalas

Prodiusavimas – Mark Ellis, „Depeche Mode“.

Inžinieriai – Daryl Bamonte, David Browne, Mark Flannery, Alan Gregorie, Goh Hotoda, Peter Iversen, Phil Legg, Steve Lyon, Dick Meaney, Dennis Mitchell], Pino Pischetola.

Miksavimas – Mark Ellis („Enjoy the Silence“), Daniel Miller („Enjoy the Silence“), François Kevorkian (visos dainos, išskyrus „Enjoy the Silence“).

Viršeliai – Anton Corbijn, „Area“.

## Singlai

## Topai

## Nuorodos
* Oficiali grupės svetainė
* Albumo informacija
* Depeche Mode LT
* „Depeche Mode“ diskografija
* [„Violator“ [Discogs] svetainėje]
* [„Violator“ [Last.fm] svetainėje]

## Šaltiniai
Alfa (projektas)

**Projektas „Alfa“** buvo James Randi, Steve Shaw ir Mike Edwards paruošta klastotė. Shaw ir Edwards, du jauni iliuzionistai, apsimetinėjo turį paranormalių psichinių galių ir sugebėjo ketverius metus (iš viso – daugiau nei 160 valandų eksperimentų) apgaudinėti juos tyrusius mokslininkus.

Alfos projektas truko nuo 1979 iki 1983 metų. Vėliau jis buvo paviešintas.

## Taip pat skaitykite
* Karloso afera

## Nuorodos

* Skeptic’s Dictionary: Project Alpha (ang.)
* Straipsnis anglų kalba 
* randi.org straipsnis (ang.)
Jama

Hinduizmo mitologijoje **Jama** (, „dvynys“) – mirties valdovas. Vedose aprašomas kaip pirmas miręs žmogus, atvėręs kelią mirtingumui. Jis yra Pietų saugotojas (Mirties regiono). Vadovauja mirusiųjų poilsio vietai, kuri yra pietuose po žeme. Vedose vaizduojamas linksmu iškeliavusių protėvių valdovu, o ne baudėju už nuodėmes. Kai kuriuose mituose jis yra kartu su dvyne seserimi Jami.

Tačiau vėlesnėje mitologijoje jis tapo teisėju (*Dharmarāja*), kuris sveria gerus ir blogus darbus bei nustato bausmę. Jama vaizduojama didingos išvaizdos, raudonas arba žalias, su raudonomis akimis ir raudonais ar žaliais drabužiais, nešasi vėzdą, kuris gali būti papuoštas kaukole, jojantis ant buivolo. Turi keturakį šunį, saugantį įėjimą į jo karalystę; jo pasiuntiniai – varnos ir karveliai. Jama pateko ir į budizmo mitologiją Tibete, Kinijoje ir Japonijoje, kur vaidina nereikšmingą mirusio buveinės saugotojo vaidmenį.

## Nuorodos
* „Rigvedos“ giesmė Jamai
Jami

Vedizmo tikėjime **Jami** (**Jamuna**) – pirmoji moteris kartu su savo broliu dvyniu Jama. Rigvedoje dešimtoje mandaloje yra giesmė, kur jie vienas kitam dainuoja. Abu jie yra Surjos (Vivasvat formos) ir Saranjos „šešėlio“ Chayya vaikai. Taip pat vadinama Jamuna.

Pagal tibetiečių tikėjimą Jami – mirties deivė, Jamos karalienė, valdanti moterų dvasias pomirtiniame pasaulyje (Narakoje).
Ultra

**Ultra** – devintasis britų grupės Depeche Mode studijinis albumas, išleistas 1997 metais.

## Apie albumą
Albumas pasirodė 1997 m. balandžio 15 d. Albume 12 dainų. Pirmasis singlas, pristatęs albumą – *Barrel Of A Gun*. Po *Barrel Of A Gun* grupė išleido dar tris singlus – *It's No Good*, *Home* ir *Useless*.

Visoms dainoms žodžius bei muziką sukūrė Martin'as Lee Gore'as.

## Dainos

### Albumo dainos
# „Barrel Of A Gun“ – 5:35
# „The Love Thieves“ – 6:34
# „Home“ – 5:42
# „It's No Good“ – 5:58
# „Uselink“ – 2:21
# „Useless“ – 5:12
# „Sister Of Night“ – 6:04
# „Jazz Thieves“ – 2:54
# „Freestate“ – 6:44
# „The Bottom Line“ – 4:26
# „Insight“ – 6:26
# „Junior Painkiller“ – 2:11 *
(* „Junior Painkiller“ nėra pažymėta albumo dainų sąraše ir yra „Bonus“ daina".)

### Singlai
# „Barrel Of A Gun“
# „It's No Good“
# „Home“
# „Useless“

## Kita informacija
* *Ultra* grupė įrašė vėl būdama trijų asmenų grupe. Alan'ui Wilder'iui grupę paliko po Songs Of Faith And Devotion albumo išleidimo ir jam skirtų koncertinių gastrolių.
* Nors grupę palikus Alan'ui muzikos skambesys neabejotinai pakito, tiek kritikai, tiek fanai laiko *Ultra* vykusiu albumu. Brandi muzika bei dainų temų dramatiškumas privertė pripažinti, jog gupės nesužlugdė Wilder'io išėjimas.
* Daina *It's No Good* turi net dvi video klipo versijas.
* Instrumentinis kūrinys *Uselink* – tai viena iš perdirbtų *Useless* dainos versijų.
* Po albumo išleidimo grupė, skirtingai nei anksčiau, nerengė koncertinio turo. Buvo surengti vos keli albumo pristatomieji koncertai Londone bei Los Andžele, kurių metu buvo atliekamos kelios dainos.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
Jamuna

**Jamuna** () arba ***Džamna***, ***Džamuna*** () – upė Indijoje; didžiausias, dešinysis Gangos intakas. Prasideda Zanskaro kalnagūbrio ledynuose (ties Jamunotre), Himalajų kalnuose, Utarakhando valstijoje. Aukštupyje teka kalnuotomis vietovėmis, paskui pasuka į pietryčius ir srūva aliuvine Indo–Gangos lyguma. Pačiame žemupyje teka lygiagrečiai su Ganga – tarp šių upių įsiterpia itin tankiai gyvenama sritis Doabas („dvi upės“). Kerta Delio teritoriją, Harijanos, Utar Pradešo valstijas. Susilieja su Ganga ties Alachabadu.

Didžiausi intakai: Hindonas (kairysis), Tonsas, Čambalis, Sindhas, Betva, Kenas (dešinieji).

Vasaros musono metu smarkiai patvinsta, neretai sukelia didelius potvynius. Upės vanduo intensyviai naudojamas drėkinimui. Laivuojama nuo Delio. Prie Jamunos įsikūrę Delio, Faridabado, Mathuros, Agros, Alachabado miestai.

Jamunos upė minima vėlyvojoje „Rigvedos“ dalyje, paskesniuose vediniuose, epiniuose, puraniniuose tekstuose, kur sutapatinama su mitine mirties valdovo Jamos seserimi-dvyne Jame. IV–III a. pr. m. e. graikiškuose šaltiniuose upė minima kaip *Iomanes*. Gangos–Jamunos tarpupis buvo Indijos civilizacijos židinys.

Prie Jamunos yra daug hinduistinių šventviečių (tyrthų). Svarbiausios – ištakose esanti Jamunotrė ir ties sąlaja su Ganga esanti triveni sangama („trisrautė santaka“) – joje kas dvylika metų vyksta kumbha mela.


Yamunarivermap.jpg|Jamunos baseinas
Yamuna at Yamunotri.JPG|Jamunos ištakos Jamunotrėje
Agra, India (21198030841).jpg| Jamuna ties Agra 
Sangam, Allahabad, Uttar Pradesh, India - panoramio.jpg|Triveni sangama Alachabade


## Šaltiniai
Amazonitas

**Amazonitas** – silikatų klasės, lauko špatų grupės mineralas. Kalio-aliuminio silikatas (mikroklinas).

Cheminė formulė – (K,Na) [Si3 O8]

Kietumas pagal Moso skalę 6-6,5.

Amazonito spalva nuo žalios iki žydrai žalios.

Randamas Brazilijoje, Indijoje, JAV (Kolorade), Kenijoje, Madagaskare, Namibijoje, Rusijoje.

## Šaltiniai
Construction Time Again

**Construction Time Again** – trečiasis britų grupės Depeche Mode studijinis albumas, išleistas 1983 metais.

## Apie albumą
Albumas pasirodė 1983 Rugpjūčio 22 d. Albume 10 dainų. Pirmasis singlas, pristatęs albumą – *Everything Counts*. Po *Everything Counts* grupė išleido dar vieną singlą – *Love, In Itself*.

Visoms dainoms žodžius bei muziką sukūrė Martin'as Lee Gore'as, išskyrus *If You Want*, *Two Minute Warning* ir *The Landscape Is Changing*, kurias sukūrė Wilder'is.

## Dainos

### Albumo dainos
# „Love, In Itself“ – 4:29
# „More Than A Party“ – 4:45
# „Pipeline“ – 5:54
# „Everything Counts“ – 4:19
# „Two Minute Warning“ – 4:13
# „Shame“ – 3:50
# „The Landscape Is Changing“ – 4:47
# „Told You So“ – 4:24
# „And Then…“ – 4:34
# „Everything Counts (Reprise)“ – 1:05
# „Everything Counts (In Larger Amounts)“ – 7:31

### Singlai
# „Everything Counts“
# „Love, In Itself“

## Kita informacija
* Tai pirmas albumas, įrašytas kartu su Alan'u Wilder'iu.
* Albumo pavadinimas *Construction Time Again* paimtas iš dainos *Pipeline*.
* Vyras su kūju kalnų fone albumo viršelyje – ne montažas. Grupė specialiai vyko į Šveicarijos kalnus tam, kad būtų nufotografuotas šis kadras.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
A Broken Frame

**A Broken Frame** – antrasis britų grupės Depeche Mode studijinis albumas, išleistas 1982 m.

## Apie albumą
Albumas pasirodė 1982 m. Rugsėjo 27 d. Albume 11 dainų. Pirmasis singlas, pristatęs albumą – *See You*. Po *See You* grupė išleido dar du singlus – *The Meaning Of Love* ir *Leave In Silence*.

Visoms dainoms žodžius bei muziką sukūrė Martin'as Lee Gore'as.

## Dainos

### Albumo dainos
# „Leave In Silence“ (4:51)
# „My Secret Garden“ (4:46)
# „Monument“ (3:15)
# „Nothing To Fear“ (4:18)
# „See You“ (4:34)
# „Satellite“ (4:44)
# „The Meaning of Love“ (3:06)
# „A Photograph Of You“ (3:04)
# „Shouldn't Have Done That“ (3:12)
# „The Sun & The Rainfall“ (5:02)

### Singlai
# „See You“
# „The Meaning Of Love“
# „Leave In Silence“

## Kita informacija
* Albumas buvo įrašytas grupę palikus Vince'ui Clarke'ui. Alan'as Wilder'is albumo įrašyme nedalyvavo, tačiau grojo su grupe antroje koncertinio turo dalyje.
* Tai vienintelis albumas, kurio dainų nėra koncertiniame albume 101 bei remix'ų albume Remixes 81-04.
* Po albumo išleidimo grupė pradėjo pirmąsias savo pasaulines koncertinio turo gastroles; anksčiau jie koncertavo tik Europoje ir JAV.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
Uoksai (Šilutė)

**Uoksai** – buvęs kaimas Šilutės rajono savivaldybėje, 5 km į šiaurės vakarus nuo Švėkšnos, 1 km į šiaurę nuo kelio Švėkšna – Vilkyčiai. Kaimo vakariniu pakraščiu teka Ašva, šiauriniu – Vatina (Ašvos intakas); iš rytų prieina Bilviečio, iš vakarų – Parubežio miškai. Šiaurėje ribojosi su Gailaičių, pietuose – su Mataičių kaimais. 1978 m. nugriauta paskutinė sodyba. Dabar visoje kaimo teritorijoje – šienaujamos pievos. Vakarinis kaimo pakraštys, kuris yra šalia Gailaičių, Uoksų piliakalnio, įeina į Veiviržo kraštovaizdžio draustinio teritoriją. Vienkieminio tipo kaimas.

## Istorija

Uoksų kaimas minimas 1644 m. Švėkšnos dvaro inventoriuje. Gyveno viena drevininko Jurgio Tutlio šeima. 1695 m. – 6-ios drevininkų šeimos: trys Tutlių ir po vieną Šlajaičio, Mikužio, Bernotaičio. 1936 m. Uoksų kaime buvo 5 šeimos, kaimui priklausė 73 ha žemės. Kaimo sodybos buvo rytiniame kaimo teritorijos dalyje, šalia Bilviečio miško. 1939 m. Uoksų kaimas išsikėlė į vienkiemius. Vykdant kolektyvizaciją, kaimo žemė įjungta į Pocių kolūkį, o vėliau, ūkius sustambinus, priklausė „Tarybų Lietuvos” kolūkiui, „Ašvos” tarybiniam ūkiui (1959–1992 m.). 1977–1979 m. kaimo laukai melioruoti, gyventojai iškeldinti..

Uoksų (*Uksy*) kaimas pažymėtas Žemaičių vyskupijos žemėlapyje, išleistame Peterburge 1855 m.

1923 m. Uoksų kaime buvo 6 ūkiai, 27 gyventojai, 1975 m. – 4 ūkiai, 15 gyventojų (pensinio amžiaus 5, darbingo – 3, mokyklinio – 5, iki mokyklinio – 2).

## Gyventojai

## Šaltiniai
Albitas

**Albitas** – silikatų klasės, lauko špatų grupės mineralas. Izomorfinė atmaina nuo natrio - aliuminio silikato iki kalcio - aliuminio silikato (plagioklazas). Pavadinimas kilo iš lotyniško žodžio *Albus* reiškiančio *švariai balta spalva*.

Tai palyginus dažnai pasitaikantis ir svarbus uolienas formuojantis mineralas, randamas rūgštinio tipo uolienose, pegmatito daikose, dažnai su retais mineralais kaip turmalinas ir berilas.

Kietumas pagal Moso skalę 6–6,5.

Albitas yra bespalvis arba baltos spalvos.

Randamas Austrijoje, Australijoje, Brazilijoje, Indijoje, JAV, Japonijoje, Kanadoje, Kenijoje, Lenkijoje, Norvegijoje, Prancūzijoje, Švedijoje, Šveicarijoje, Vokietijoje.
Oligoklazas

**Oligoklazas** silikatų klasės, lauko špatų grupės mineralas. Izomorfinė atmaina nuo natrio - aliuminio silikato iki kalcio - aliuminio silikato (plagioklazas). Pavadinimas kilo iš graikų kalbos žodžių „mažas“ ir „lūžis“, tai siejama su tuo kad skilimo kampas gerokai skiriasi nuo 90°.

Dažnai aptinkamas granituose, sienituose, diorituose ir gabruose. Dažnai randamas su ortoklazais. „Saulės akmuo“ daugiausia yra oligoklazas (kartais albitas) su hematito gabaliukais.

Kietumas pagal Moso skalę 6.

Randamas Čekijoje, JAV, Kanadoje, Norvegijoje, Rusijoje, Švedijoje.
Some Great Reward

**„Some Great Reward“** – 4-asis britų grupės Depeche Mode studijinis albumas, išleistas 1984 m. rugsėjo 24 d.

## Apie albumą

### Pavadinimas

Albumo pavadinimas „Some Great Reward“ () yra vieni iš albumo dainos „Lie to Me“ žodžių.

### Turas

Albumą palaikė nuo 1984 m. rugsėjo 27 d. iki 1985 m. liepos 30 d. vykstantis „Some Great Reward Tour“ turas. Iš viso buvo surengta 83 pasirodymai – 64 Europoje, 15 Šiaurės Amerikoje ir 4 Azijoje.

### 2006 m. perleidimas

2006 m. spalio 2 d. buvo išleistas albumo perleidimas su papildomomis dainomis, video medžiaga ir atliktu garso kokybės remasteringu. Perleidimas daugiausia buvo orientuotas DVD formatui, kur galima rasti specialų papildomą video filmą bei dainas pritaikytas klausytis DTS 5.1, Dolby Digital 5.1 ir PCM Stereo palaikančiomis garso sistemomis.

## Dainų sąrašas
 
Visoms dainoms žodžius bei muziką sukūrė Martin Lee Gore, išskyrus „If You Want“ ir „In Your Memory“, kurias sukūrė Alan Wilder.

### Originalus leidimas
 

### Perleidimas

#### Audio (CD, SACD, DVD)

* Originalus „Some Great Reward“ (CD, SACD, DVD)
 

* Papildomos gyvo garso dainos „Live in Basel and Liverpool Autumn 1984“ (DVD)

* Papildomos dainos (DVD)

#### Video (DVD)

## Personalas

* Prodiusavimas: „Depeche Mode“, Gareth Jones, Daniel Miller.
* Inžinieriai: Stefi Marcus, Colin McMahon, Ben Ward.
* Dizainas: Martyn Atkins, David A. Jones, „Marcx“.
* Fotografai: Brian Griffin.
* Drabužių stilistai: Jacqui Frye.

## Singlai

## Topai

## Pardavimų sertifikatai

## Nuorodos

* „Some Great Reward“ Last.fm svetainėje
* „Some Great Reward“ Discogs svetainėje
* „Some Great Reward“ Rate Your Music svetainėje
* Depeche Mode diskografija

## Šaltiniai
Andezinas

**Andezinas** silikatų klasės, lauko špatų grupės mineralas. Izomorfinė atmaina nuo natrio - aliuminio silikato iki kalcio - aliuminio silikato (plagioklazas).

Mineralas dažnas tokiose uolienose kaip dioritas, kurį sudaro vidutinis kiekis silicio dioksido. Taip pat randamas efuzinėse uolienose kaip andezitas.

Kietumas pagal Moso skalę 6.

Spalva balta.
Labradoritas

**Labradoritas** – silikatų klasės, lauko špatų grupės mineralas. Plagioklazo, kurio sudėtis kinta nuo natrio–aliuminio silikato albito iki kalcio–aliuminio silikato anortito, atmaina. Labradorito pavadinimas kilo nuo Labradoro pusiasalio Kanadoje, kur randama ši plagioklazo atmaina. Taip pat randamas Norvegijoje, Suomijoje bei kitose vietose.

Labradoritas randamas bazinės sudėties uolienose, tokiose kaip dioritas, gabras, andezitas, bazaltas kartu su olivinu, piroksenu, amfibolu ir magnetitu.

Cheminė sudėtis: (Na,Ca)₁₋₂Si₃₋₂ O₈

Kietumas pagal Moso skalę: 6 – 6.5
Bitovnitas

**Bitovnitas** , silikatų klasės, lauko špatų grupės mineralas. Izomorfinė atmaina nuo natrio – aliuminio silikato iki kalcio – aliuminio silikato (plagioklazas). Pavadinimas kilo pagal Otava, Kanada (*Bitovnas*), retą mineralą randamą daužniausiai bazinio tipo uolienose.
Anortitas

**Anortitas** silikatų klasės, lauko špatų grupės mineralas. Izomorfinė atmaina nuo natrio - aliuminio silikato iki kalcio - aliuminio silikato (plagioklazas). Pavadinimas išvertus iš graikų kalbos „įžambus“, siejamas su tuo kad kristalizuojasi triklyninėje kristalinėje sistemoje.

Anortito savybės tokios pat kaip ir mafinių magminių uolienų tokių kaip gabras ir bazaltas.

Kietumas pagal Moso skalę 6–6,5.

Randamas Čekijoje, Grenlandijoje, Indijoje, JAV, Japonijoje, Rusijoje.
Speak & Spell

**Speak & Spell** – pirmasis, debiutinis, britų grupės Depeche Mode studijinis albumas, išleistas 1981 metais.

## Apie albumą
Albumas pasirodė 1981 Spalio 5 d. Albume 11 dainų. Pirmasis singlas, pristatęs albumą – *Dreaming Of Me*. Po *Dreaming Of Me* grupė išleido dar du singlus – *New Life* ir *Just Can't Get Enough*.

Visoms dainoms žodžius bei muziką sukūrė Vince'as Clarke'as, išskyrus *Tora! Tora! Tora!* ir *Big Muff*, kurias sukūrė Martin'as Lee Gore'as.

## Dainos

### Albumo dainos
# „New Life“ – 3:43
# „I Sometimes Wish I Was Dead“ – 2:14
# „Puppets“ – 3:55
# „Boys Say Go!“ – 3:03
# „Nodisco“ – 4:11
# „What's Your Name?“ – 2:41
# „Photographic“ – 4:44
# „Tora! Tora! Tora!“ – 4:34
# „Big Muff“ – 4:20
# „Any Second Now (Voices)“ – 2:35
# „Just Can't Get Enough“ – 3:40

### Singlai
# „Dreaming Of Me“
# „New Life“
# „Just Can't Get Enough“

## Kita informacija
* Tai – debiutinis grupės albumas. Jame pagrindinis žodžių bei muzikos autorius buvo Vince'as Clarke'as, po albumo išleidimo nusprendęs palikti grupę. Vėliau jis tęsė muzikinę kūrybą iš pradžių kartu su grupe Yazoo, o vėliau – su Erasure.
* Fanai laiko šį albumą *New romantic* ar netgi *Pop* stiliaus albumu.
* Singlo *New Life* vinilo versijos viršelyje panaudotas ispanų siurrealisto Salvadoro Dali paveikslo „Geopolitical Child Watching the Birth of the New Man“ motyvas.

## Nuorodos
* Depeche Mode dot com
* Albumo informacija
* Depeche Mode LT
* Depeche Mode diskografija
* Depeche Mode diskografija
Jonas Mačys (1938)

**Jonas Mačys** (1938 m. balandžio 18 d. Igliškėliuose, Marijampolės apskritis – 2012 m. spalio 10 d.) – agronomas, Lietuvos ir Vilkaviškio rajono politinis bei visuomenės veikėjas, signataras.

## Biografija
Gimė daugiavaikėje ūkininko šeimoje. 1946–1954 m. mokėsi Igliškėlių septynmetėje mokykloje, 1954–1958 m. Kauno sodininkystės-daržininkystės technikume. 1958–1962 m. Kapsuko rajono „Dovinės“ ir „Naujo gyvenimo“ kolūkių vyr. agronomas. 1959–1964 m. neakivaizdiniu būdu studijavo Lietuvos žemės ūkio akademijos Ekonomikos fakultete, įgijo agronomo ekonomisto specialybę. 1964–1967 m. Aukštadvario žemės ūkio technikumo dėstytojas. 1967–1976 m. Šakių rajono „Aušros“ kolūkio vyr. agronomas. 1976–1978 m. Vilkaviškio rajono kolūkio „Į komunizmą“ pirmininko pavaduotojas gamybai. 1978–1990 m. Rumokų bandymų stoties vyr. mokslinis bendradarbis. 1980 m. apgynė žemės ūkio mokslų kandidato disertaciją.

1988 m. įsitraukė į Sąjūdžio veiklą, išrinktas Vilkaviškio rajono Sąjūdžio tarybos pirmininku. 1988–1990 m. deleguotas į Lietuvos žemdirbių sąjūdžio tarybą, buvo Vilkaviškio rajono žemdirbių sąjūdžio pirmininkas. 1990–1992 m. Lietuvos Aukščiausiosios Tarybos deputatas, Agrarinės komisijos pirmininko pavaduotojas. Lietuvos Nepriklausomos valstybės atkūrimo akto signataras. 1992–1995 m. vėl dirbo Rumokų bandymų stotyje. 2000–2004 m. Šiaulių banko atstovas Vilkaviškio rajone. 2006 m. pradėjo kaimo turizmo verslą Vilkaviškio rajone.

Nuo 1990 m. Lietuvių tautininkų sąjungos narys, 2003 m. LTS pirmininko pavaduotojas. 1995–1997 m., 1997–2000 m., 2000–2003 m. ir 2003–2007 m. Vilkaviškio rajono savivaldybės tarybos narys, 1995–1997 m. ir 1997–2000 m. Vilkaviškio rajono savivaldybės meras. Palaidotas Antakalnio kapinėse.

Žmona Roma, sūnus Dainius, dukterys Aušra ir Rasa.

## Įvertinimas
* 2000 m. Lietuvos nepriklausomybės medalis 

## Šaltiniai
Šakėnai (Klaipėda)

**Šakėnai** – kaimas Klaipėdos rajono savivaldybės rytinėje dalyje, 2 km į šiaurę Judrėnų. Šakėnuose veikia Judrėnų miestelio kapinės, stovi Judrėnų kapinių koplyčia, įsikūrusi girininkija.

## Gyventojai

## Šaltiniai
Mikai

:: *Apie kaimą prie Endriejavo žr. [[Mikai (Endriejavas)]]*.

**Mikai** – kaimas Klaipėdos rajono rytinėje dalyje, 2 km į šiaurės vakarus Judrėnų. 

## Istorija
Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

## Šaltiniai
Dauskiai

**Dauskiai** – kaimas Klaipėdos rajono rytinėje dalyje, 4 km į šiaurės vakarus Judrėnų.

## Gyventojai

## Šaltiniai
Misgiriai

**Misgiriai** – kaimas Klaipėdos rajono rytinėje dalyje, 3 km į vakarus Judrėnų.

## Gyventojai

## Šaltiniai